# content
ธนาคารกสิกรไทย เปิดรับสมัครโครงการ KBank Scholarship ประจำปี 2569 มอบทุนการศึกษาต่อระดับปริญญาโทในมหาวิทยาลัยชั้นนำระดับโลกแบบเต็มจำนวน พร้อมเงินสนับสนุนตลอดระยะเวลาการศึกษา สำหรับ นักศึกษาจบใหม่และคนทำงานที่มีศักยภาพ เพื่อสนับสนุนการพัฒนาความรู้และประสบการณ์ในระดับสากล และเตรียมความพร้อมบุคลากรคุณภาพให้สามารถร่วมขับเคลื่อนองค์กร ประเทศไทย และอาเซียน+3 ท่ามกลางการเปลี่ยนแปลงของโลกอนาคต รับสมัครตั้งแต่วันนี้-30 มิ.ย.69

นางสาวหทัยพร เจียมประเสริฐ รองผู้จัดการใหญ่ ธนาคารกสิกรไทย เปิดเผยว่า โครงการ KBank Scholarship 2026 สะท้อนความมุ่งมั่นของธนาคารในการพัฒนาองค์กรอย่างยั่งยืน ภายใต้แนวคิดที่เชื่อมั่นมาโดยตลอดว่า “บุคลากรคือรากฐานของความสำเร็จขององค์กร” โดยโครงการนี้ไม่ได้เป็นเพียงการสนับสนุนโอกาสทางการศึกษา แต่เป็นส่วนหนึ่งของยุทธศาสตร์การพัฒนาทรัพยากรบุคคลในระยะยาว ที่มุ่งเสริมสร้างศักยภาพคนรุ่นใหม่ให้มีทักษะ ความรู้ และมุมมองระดับสากลให้สอดคล้องกับทิศทางและกลยุทธ์ของธนาคาร พร้อมนำความรู้และประสบการณ์กลับมาต่อยอดเป็นการทำงานที่มีคุณค่า สร้างผลกระทบเชิงบวกให้กับลูกค้า องค์กร และสังคม อันจะนำไปสู่ความสามารถในการแข่งขันและการเติบโตอย่างยั่งยืน

สำหรับปี 2569 โครงการ KBank Scholarship 2026 เปิดรับสมัครผู้สนใจขอรับทุนการศึกษาต่อระดับปริญญาโทในมหาวิทยาลัยชั้นนำระดับโลกใน 8 ประเทศ ได้แก่ สหรัฐอเมริกา สหราชอาณาจักร สาธารณรัฐฝรั่งเศส สมาพันธรัฐสวิส ญี่ปุ่น สาธารณรัฐประชาชนจีน เขตบริหารพิเศษฮ่องกงแห่งสาธารณรัฐประชาชนจีน และสาธารณรัฐสิงคโปร์ รวมทั้งสิ้น 8 ทุน แบ่งเป็นทุนสำหรับนักศึกษาจบใหม่และทุนสำหรับผู้มีประสบการณ์ทำงาน

คุณสมบัติของผู้สมัครต้องมีอายุไม่เกิน 30 ปี (ณ วันที่ 31 ธันวาคม 2568) สำเร็จการศึกษาระดับปริญญาตรี ไม่จำกัดสาขาวิชา มีคุณสมบัติตามเกณฑ์ด้านผลการเรียนและทักษะภาษา รวมถึงคุณสมบัติเฉพาะตามสาขาและมหาวิทยาลัยที่สมัคร โดยธนาคารมองหาผู้ที่มีความกล้าคิด กล้าลงมือทำ สามารถทำงานร่วมกับผู้อื่นได้อย่างมีประสิทธิภาพ มีทักษะการคิดวิเคราะห์จากข้อมูล พร้อมเปิดใจเรียนรู้และพัฒนาตนเองอย่างต่อเนื่อง

ทั้งนี้ ผู้ได้รับทุนการศึกษาจะมีโอกาสร่วมขับเคลื่อนนวัตกรรมทางการเงินกับธนาคารที่ตอบโจทย์ความต้องการของลูกค้าอย่างรอบด้าน ทั้งกลุ่มลูกค้าบุคคล ลูกค้าผู้ประกอบการ และลูกค้าธุรกิจ รวมไปถึงการทำงานกับกลุ่มธุรกิจใหม่ ๆ ของธนาคาร เพื่อสร้างคุณค่าใหม่ให้กับองค์กรและเสริมความสามารถในการแข่งขันในระยะยาว ซึ่งสอดคล้องกับยุทธศาสตร์ “3+1 และ Productivity” ของธนาคารที่เน้นลูกค้าเป็นศูนย์กลาง (Customer Strategy)

ผู้ที่สนใจสามารถศึกษารายละเอียดเพิ่มเติมและสมัครเข้าร่วมโครงการได้ตั้งแต่วันนี้ถึง 30 มิถุนายน 2569 ทางเว็บไซต์ www.kasikornbank.com/kbankscholarship สอบถามข้อมูลเพิ่มเติมได้ที่งานทุนการศึกษา ฝ่ายพัฒนาศักยภาพพนักงาน โทร. 02-470-3144 ต่อ 38509-38511 หรือ KBankScholarship@kasikornbank.com

————————————————————

# contentMap.th
ธนาคารกสิกรไทย เปิดรับสมัครโครงการ KBank Scholarship ประจำปี 2569 มอบทุนการศึกษาต่อระดับปริญญาโทในมหาวิทยาลัยชั้นนำระดับโลกแบบเต็มจำนวน พร้อมเงินสนับสนุนตลอดระยะเวลาการศึกษา สำหรับ นักศึกษาจบใหม่และคนทำงานที่มีศักยภาพ เพื่อสนับสนุนการพัฒนาความรู้และประสบการณ์ในระดับสากล และเตรียมความพร้อมบุคลากรคุณภาพให้สามารถร่วมขับเคลื่อนองค์กร ประเทศไทย และอาเซียน+3 ท่ามกลางการเปลี่ยนแปลงของโลกอนาคต รับสมัครตั้งแต่วันนี้-30 มิ.ย.69

นางสาวหทัยพร เจียมประเสริฐ รองผู้จัดการใหญ่ ธนาคารกสิกรไทย เปิดเผยว่า โครงการ KBank Scholarship 2026 สะท้อนความมุ่งมั่นของธนาคารในการพัฒนาองค์กรอย่างยั่งยืน ภายใต้แนวคิดที่เชื่อมั่นมาโดยตลอดว่า “บุคลากรคือรากฐานของความสำเร็จขององค์กร” โดยโครงการนี้ไม่ได้เป็นเพียงการสนับสนุนโอกาสทางการศึกษา แต่เป็นส่วนหนึ่งของยุทธศาสตร์การพัฒนาทรัพยากรบุคคลในระยะยาว ที่มุ่งเสริมสร้างศักยภาพคนรุ่นใหม่ให้มีทักษะ ความรู้ และมุมมองระดับสากลให้สอดคล้องกับทิศทางและกลยุทธ์ของธนาคาร พร้อมนำความรู้และประสบการณ์กลับมาต่อยอดเป็นการทำงานที่มีคุณค่า สร้างผลกระทบเชิงบวกให้กับลูกค้า องค์กร และสังคม อันจะนำไปสู่ความสามารถในการแข่งขันและการเติบโตอย่างยั่งยืน

สำหรับปี 2569 โครงการ KBank Scholarship 2026 เปิดรับสมัครผู้สนใจขอรับทุนการศึกษาต่อระดับปริญญาโทในมหาวิทยาลัยชั้นนำระดับโลกใน 8 ประเทศ ได้แก่ สหรัฐอเมริกา สหราชอาณาจักร สาธารณรัฐฝรั่งเศส สมาพันธรัฐสวิส ญี่ปุ่น สาธารณรัฐประชาชนจีน เขตบริหารพิเศษฮ่องกงแห่งสาธารณรัฐประชาชนจีน และสาธารณรัฐสิงคโปร์ รวมทั้งสิ้น 8 ทุน แบ่งเป็นทุนสำหรับนักศึกษาจบใหม่และทุนสำหรับผู้มีประสบการณ์ทำงาน

คุณสมบัติของผู้สมัครต้องมีอายุไม่เกิน 30 ปี (ณ วันที่ 31 ธันวาคม 2568) สำเร็จการศึกษาระดับปริญญาตรี ไม่จำกัดสาขาวิชา มีคุณสมบัติตามเกณฑ์ด้านผลการเรียนและทักษะภาษา รวมถึงคุณสมบัติเฉพาะตามสาขาและมหาวิทยาลัยที่สมัคร โดยธนาคารมองหาผู้ที่มีความกล้าคิด กล้าลงมือทำ สามารถทำงานร่วมกับผู้อื่นได้อย่างมีประสิทธิภาพ มีทักษะการคิดวิเคราะห์จากข้อมูล พร้อมเปิดใจเรียนรู้และพัฒนาตนเองอย่างต่อเนื่อง

ทั้งนี้ ผู้ได้รับทุนการศึกษาจะมีโอกาสร่วมขับเคลื่อนนวัตกรรมทางการเงินกับธนาคารที่ตอบโจทย์ความต้องการของลูกค้าอย่างรอบด้าน ทั้งกลุ่มลูกค้าบุคคล ลูกค้าผู้ประกอบการ และลูกค้าธุรกิจ รวมไปถึงการทำงานกับกลุ่มธุรกิจใหม่ ๆ ของธนาคาร เพื่อสร้างคุณค่าใหม่ให้กับองค์กรและเสริมความสามารถในการแข่งขันในระยะยาว ซึ่งสอดคล้องกับยุทธศาสตร์ “3+1 และ Productivity” ของธนาคารที่เน้นลูกค้าเป็นศูนย์กลาง (Customer Strategy)

ผู้ที่สนใจสามารถศึกษารายละเอียดเพิ่มเติมและสมัครเข้าร่วมโครงการได้ตั้งแต่วันนี้ถึง 30 มิถุนายน 2569 ทางเว็บไซต์ www.kasikornbank.com/kbankscholarship สอบถามข้อมูลเพิ่มเติมได้ที่งานทุนการศึกษา ฝ่ายพัฒนาศักยภาพพนักงาน โทร. 02-470-3144 ต่อ 38509-38511 หรือ KBankScholarship@kasikornbank.com

————————————————————

# name
กสิกรไทยเปิดโครงการ KBank Scholarship 2026 มอบทุนเรียนฟรีปริญญาโทมหาวิทยาลัยชั้นนำระดับโลก

# nameMap.th
กสิกรไทยเปิดโครงการ KBank Scholarship 2026 มอบทุนเรียนฟรีปริญญาโทมหาวิทยาลัยชั้นนำระดับโลก

# preview.content
ธนาคารกสิกรไทย เปิดรับสมัครโครงการ KBank Scholarship ประจำปี 2569 มอบทุนการศึกษาต่อระดับปริญญาโทในมหาวิทยาลัยชั้นนำระดับโลกแบบเต็มจำนวน พร้อมเงินสนับสนุนตลอดระยะเวลาการศึกษา สำหรับ […]

# summary
ธนาคารกสิกรไทย เปิดรับสมัครโครงการ KBank Scholarship ประจำปี 2569 มอบทุนการศึกษาต่อระดับปริญญาโทในมหาวิทยาลัยชั้นนำระดับโลกแบบเต็มจำนวน พร้อมเงินสนับสนุนตลอดระยะเวลาการศึกษา สำหรับ […]

# summaryMap.th
ธนาคารกสิกรไทย เปิดรับสมัครโครงการ KBank Scholarship ประจำปี 2569 มอบทุนการศึกษาต่อระดับปริญญาโทในมหาวิทยาลัยชั้นนำระดับโลกแบบเต็มจำนวน พร้อมเงินสนับสนุนตลอดระยะเวลาการศึกษา สำหรับ […]